《秋日过玄武湖》
明代·周光镐

极目澄空际，天高水曲秋。残霞波上断，夕照雨中收。

景以图书秘，天疑阆苑浮。何言羁物役，一似泛沧洲。

作者简介：周光镐，字国雍，号耿西。潮阳人。孚先子。明穆宗隆庆五年（一五七一）进士，初授宁波府推官，升南京户部主事，改吏部主事。出任顺庆知府。神宗万历十四年（一五八六）擢副使，监军征西南彝，有功。历官建昌参政、临巩按察使，升宁夏巡抚。召为大理寺卿。以老乞休，筑明农草堂，读书其中，从游者多为知名士。卒年八十一。有《明农山堂集》。清康熙《潮州府志》卷九上、清乾隆修《潮州府志》卷二八有传。